Source: http://www.gaudinagytamas.hu/category/sajt%C3%B3/h%C3%ADrek
Timestamp: 2017-10-19 01:34:36+00:00

Document:
Gaudi-Nagy Tamás a Kárpátalja önrendelkezéséért tartott tüntetésről (Álmos Király TV- 2017.10.13.)
2017, október 18 – 21:08
2017. október 13-án ifj. Hegedűs Loránt, a Nemzet tiszteletese által szervezett tüntetésen a budapesti ukrán nagykövetség előtt tiltakoztott 300 tüntető a jogtipró ukrán oktatási törvény, a kárpátaljai magyarok jogfosztása ellen és Kárpátalja önrendelkezéséért. A tüntetés végén 12 perces telefon interjú keretében foglaltam össze a történteket az Álmos Király TV számára, amely világhálós tévécsatorna a tüntetést a világ magyarsága számára közvetítette, ezúton is hálás köszönet Kubinyi Tamásnak és Biankának.
Egy nappal korábban az ukrán külügyminiszter még be akarta tiltatni a demonstrációt, mert az "fenyegeti Ukrajna területi épségét". Szijjártó Péter válasza: "Magyarország sem "hisztizett", amikor a kárpátaljai magyar külképviseletek előtt demonstráltak." (A hazánknál háromszor nagyobb lakosságú Ukrajna összesen kb száz fős ellentüntetést tudott összehozni Beregszászon és Ungváron, kiütéssel győztünk...: de ellentüntetést is generáltunk, létszámban győztünk :-))):
A tüntetésen dr. Morvai Krisztina független európai parlamenti képviselő (aki az EU-ukrán társulási szerződés ratifikációs vitája során egyeteln EP képviselő volt, aki garanciákat követelt a kárpátaljai magyarok számára) a magyarnak megmaradás elvitathatlan jogáról és autonómia szükségességéről beszélt. Őt Fábián Zoltán, a Hungarica együttes énekese követte, aki egy lengyel hazafinak a tüntetés résztvevőihöz intézett, szolidaritást sugárzó, az ukránok elnyomása ellen lengyel-magyar összefogást szorgalmazó sorait ismertette, majd ennek jegyében egy lengyel hazafias dalt is eljátszott.
Őt követve beszédemben arra helyeztem a hangsúlyt, hogy Ukrajnának be kell tartani a területén élő őshonos nemzeti közösségek egyéni és közösségi jogait garantáló kötelező európai normákat, amelyeket nemcsak a nemrég elfogadott jogtipró oktatási nyelvtörvénnyel, hanem a nemzetiségek, köztük 200 ezer magyar szisztematikus és beolvasztási célzatú elnyomásával is megszeg. Kiemeltem, hogy addig nem lehet tagja az EU-nak és a civilizált európai nemzetek közösségének, amíg nem biztosítja a kárpátaljai magyarok önrendelkezését. Ismertettem az Európa Tanács Parlamenti Közgyűlése által a tüntetés előtti napon, október 12-én Strasbourgban nagy többséggel elfogadott 2189/2017. számú határozatot, amely elítélte Ukrajnát a gyalázatos oktatási törvény miatt és annak módosítására szólította fel a vonatkozó európai normáknak megfelelően. Klimkin ukrán külügyminiszter figyelmét pedig fehívtam arra, hogy az ENSZ Alapokmány 1.2 pontja szerinti önrendelkezés lehet belső is (ennek legmagasabb foka a területi autonómia), de lehet külső is, amikor egy jogfosztott nemzeti közösség még nem lát más esélyt a közösségként való boldolgulásra, mint az elszakadást az őt rabságban tartó államtól. Beszédemet abban a pólóban mondtam el, amelyet viselve 2014. áprilisban az Európa Tanács Parlamenti Közgyűlésén (ET PKGY) kiálltam a Krím félszigeten élők önrendelkezése mellett, az emiatt szavazati joguktól megfosztani kívánt orosz képviselők mellett (azóta is meg van fosztva minden orosz képviselő a szavazati jogától az ET PKGY-ben) és az Ukrajnában élő minden rab nép önrendelkezése mellett, s Kárpátalja hazánkhoz való visszacsatolását követeltem. A póló elülső felirata: "A Krím a jog szerint Oroszországé, Kárpátalja a jog szerint Magyarországé", a hátsó felirat:" Önrendelkezést az Ukrajnában élő minden rab nemzetnek." A póló hírértékű lett, az MTI hírében és a legalább egy tucat külföldi (többségében ukrán) televíziós forgatócsoport is kiemelt hangsúllyal tudósított róla.
A tüntetésen Gyetvay György, a Magyarok Világszövetsége nevében biztosította támogatásáról a jogfosztott kárpátaljai magyarokat és egyúttal tájékoztatást adott az MVSZ által október 15-án indítandó nemzeti konzultációt a trianoni békediktátum érvénytelenítéséről.
Ifj. Hegedűs Loránt határozott igazságbeszéddel szembesített az ukrán államvezetést a területén élő nemzeti közösségek terhére elkövetett elfogadhatatlan jogsértéseiről és követelte az oktatási törvény visszavonását, illetve az önrendelkezés biztosítását a kárpátaljai magyaroknak. Felszólítására a résztvevők egyperces csenddel emlékeztek meg az 1930-as években pusztító, mesterségesen előidézett ukrajnai éhínség, a holodomor áldozatairól.
A tüntetés teljes felvétele itt látható (köszönet Bognár Tibornak)
Az oroszhirek.hu összefoglalója itt látható
a Nemzeti Jogvédő Szolgálat (www.njsz.hu) ügyvezetője,
2017, október 15 – 15:32
2017. október 13-án ifj. Hegedűs Loránt, a Hazatérés Templom gyülekezet tiszteletese által szervezett tüntetésen a budapesti ukrán nagykövetség előtt 300 tüntető tiltakoztott a jogtipró ukrán oktatási törvény, a kárpátaljai magyarok jogfosztása ellen és Kárpátalja önrendelkezéséért.
Egy nappal korábban az ukrán külügyminiszter még be akarta tiltatni a demonstrációt, mert az "fenyegeti Ukrajna területi épségét". Szijjártó Péter válasza: "Magyarország sem "hisztizett", amikor a kárpátaljai magyar külképviseletek előtt demonstráltak." (A hazánknál háromszor nagyobb lakosságú Ukrajna összesen kb száz fős ellentüntetést tudott összehozni Beregszászon és Ungváron, kiütéssel győztünk...:-)))
A tüntetésen dr. Morvai Krisztina független európai parlamenti képviselő (aki az EU-ukrán társulási szerződés ratifikációs vitája során egyeteln EP képviselő volt, aki garanciákat követelt a kárpátaljai magyarok számára) a magyarnak megmaradás elvitathatlan jogáról és autonómia szükségességéről beszélt.
Őt Fábián Zoltán, a Hungarica együttes énekese követte, aki egy lengyel hazafinak a tüntetés résztvevőihöz intézett, szolidaritást sugárzó, az ukránok elnyomása ellen lengyel-magyar összefogást szorgalmazó sorait ismertette, majd ennek jegyében egy lengyel hazafias dalt is eljátszott.
Utána beszédemben arra helyeztem a hangsúlyt, hogy Ukrajnának be kell tartani a területén élő őshonos nemzeti közösségek egyéni és közösségi jogait garantáló kötelező európai normákat, amelyeket nemcsak a nemrég elfogadott jogtipró oktatási nyelvtörvénnyel, hanem a nemzetiségek, köztük 200 ezer magyar szisztematikus és beolvasztási célzatú elnyomásával is megszeg.
Kiemeltem, hogy addig nem lehet tagja az EU-nak és a civilizált európai nemzetek közösségének, amíg nem biztosítja a kárpátaljai magyarok önrendelkezését. Ismertettem az Európa Tanács Parlamenti Közgyűlése által a tüntetés előtti napon, október 12-én Strasbourgban nagy többséggel elfogadott 2189/2017. számú határozatot, amely elítélte Ukrajnát a gyalázatos oktatási törvény miatt és annak módosítására szólította fel a vonatkozó európai normáknak megfelelően.
Klimkin ukrán külügyminiszter figyelmét pedig fehívtam arra, hogy az ENSZ Alapokmány 1.2 pontja szerinti önrendelkezés lehet belső is (ennek legmagasabb foka a területi autonómia), de lehet külső is, amikor egy jogfosztott nemzeti közösség még nem lát más esélyt a közösségként való boldolgulásra, mint az elszakadást az őt rabságban tartó államtól.
Beszédemet abban a pólóban mondtam el, amelyet viselve 2014. áprilisban az Európa Tanács Parlamenti Közgyűlésén (ET PKGY) kiálltam a Krím félszigeten élők önrendelkezése mellett, az emiatt szavazati joguktól megfosztani kívánt orosz képviselők mellett (azóta is meg van fosztva minden orosz képviselő a szavazati jogától az ET PKGY-ben) és az Ukrajnában élő minden rab nép önrendelkezése mellett, s Kárpátalja hazánkhoz való visszacsatolását követeltem. A póló elülső felirata: "A Krím a jog szerint Oroszországé, Kárpátalja a jog szerint Magyarországé", a hátsó felirat:" Önrendelkezést az Ukrajnában élő minden rab nemzetnek." A póló hírértékű lett, az MTI hírében és a legalább egy tucat külföldi (többségében ukrán) televíziós forgatócsoport is kiemelt hangsúllyal tudósított róla.
Ifj. Hegedűs Loránt határozott igazságbeszéddel szembesítette az ukrán államvezetést a területén élő nemzeti közösségek terhére elkövetett elfogadhatatlan jogsértéseivel és követelte az oktatási törvény visszavonását, illetve az önrendelkezés biztosítását a kárpátaljai magyaroknak. Felszólítására a résztvevők egyperces csenddel emlékeztek meg az 1930-as években pusztító, mesterségesen előidézett ukrajnai éhínség, a holodomor áldozatairól.
Az oroszhirek.hu összefoglalója itt látható.
A tüntetés végén 12 perces telefon interjú keretében foglaltam össze a történteket az Álmos Király TV számára, amely világhálós tévécsatorna a tüntetést a világ magyarsága számára közvetítette, ezúton is hálás köszönet Kubinyi Tamásnak és Biankának.
Szabadságot és önrendelkezést Kárpátaljának és minden, Kárpát-medencében élő magyarnak !
Gaudi végleges felmentése -Pásztor-féle büntetőügy, 1. rész (Gaudi és a védők)
2017, október 14 – 15:12
Győzött az igazság és a jog: 2017. október 10-én a Kúrián véglegesen felmentettek a Pásztor István VMSZ elnök 2014. május 6-i földvédő tüntetésen történt leköpése kapcsán indított koncepciós eljárásban: az első és másodfokú felmentő ítéleteket hatályában fenntartotta dr. Márki Zoltán kúriai bíró által vezetett háromtagú tanács ritkán tapasztalt szakmai igényességgel és alapossággal. A jog ünnepe volt ez a Kúrián: sokak vágya velem együtt, hogy ez ne kivételes alkalom, hanem a mindennapok megélt valósága legyen a bűnüldöző szervek, vádhatóságok és bíróságok gyakorlatában.
( Az MTI így tudósított)
Almási Lajos filmjében védőimmel (dr. Manger Marcell és dr. Kovátsits László ) együtt értékelem a Kúria döntését és az ügy tanulságait .
Az ügyészség szerint a "bűnöm" az volt, hogy vélemény-nyílvánításra hívtam fel a tüntetőket a földvédő tüntetésünk helyszínére tévedt és délvidéki magyarok elárulása miatt joggal kritizálható Pásztor tekintetében, akit a tüntetők közül ketten leköptek. Pásztor nem tett feljelentést, de a rendőrség mégis hajtóvadászatot indított a szerintük majdnem "lincselés" miatt. Az ávós időket idéző kihallgatásom itt látható.
Két hónapra előzetesbe is helyezték a Pásztor leköpő egyik nőt, majd pedig őt és az egyik (- két napra őrizetbe vett) rendezőt - aki éppen a délvidéki magyar politikust kívánta megvédeni - velem együtt az ügyészség a vádlottak padjára ültetett.
A fenyegetettségem a halmazati szabályok miatt hat és fél év szabadságvesztés volt, ennyit szeretett volna kiszabatni rám az ügyészség ebben a teljesen képtelen eljárásban, amelyről első pillanattól kezdve tudta a jogász szakma, hogy megalapozatlan.
A Pesti Központi Kerületi Bíróság (dr. Makranczi Zita bíró) 2015. szeptemberben felmentett bűncselekmény hiányában az ellenem felbujtói minőségben elkövetett személyes szabadság megsértése és garázdaság minősített esetei miatt emelt vádak alól. A Fővárosi Törvényszék dr. Csákány Ildikó vezette háromtagú bírói tanácsa (dr. Koós Béla Gergely, dr. Keszthelyi Csaba) 2016. szeptember 23-án hozott jogerős ítéletében a felmentésemet helyben hagyta.
A felmentések miatt felsült ügyészség a hat hónapos törvényes határidő utolsó napjaiban felülvizsgálati indítványt nyújtott be, kérve csoportos garázdaság bűntette felbújtójaként történő megbüntetésemet. Az ügyészség ráadásul megismételt eljárást kért, bár semmilyen okot és körülményt nem jelölt meg abban a körben, hogy milyen bizonyítási cselekmény elvégzését kéri, sőt hosszan érvelt amellett, hogy a feltárt tényállás alapján kell engem mindenképpen megbüntetni.
A Kúria szerint az ügyészség felülvizsgálati indítványa nem volt alapos, ezért azt elutasította és a korábbi, bűncselekmény hiányában meghozott felmentő rendelkezést hatályában fenntartotta. Dr. Márki Zoltán bíró, a tanács elnöke rámutatott: "a felbujtás szándékos magatartás; az lehet felbujtó, aki tudatában van annak, hogy bűncselekményre bír rá mást, előre látja, mi lesz a következménye tettének. Gaudi-Nagy Tamás azonban bárkihez szólt is, nézeteit terjesztette. Ezt erőteljes formában tette ugyan, de erőszakot nem fogalmazott meg."
Ezúttal, köszönöm mindenkinek,különösen védőimnek, dr. Manger Marcellnek és dr. Kovátsis László ügyvédnek a remek szakmai munkát, dr. Morvai Krisztinának a töretlen és következetes kiállást mellettem (a felmentésemet így kommentálta: https://goo.gl/1xW5Ya), köszönöm a számos hazafi kitartó buzdítását és végül de nem utolsósorban a Kúria dr. Márki Zoltán bíró úr vezette tanácsának, hogy a törvényességet érvényesítette, az alsófokú bíróságokhoz hasonlóan példát mutatva a szakmai elhivatottságról.
„Inkább tíz mást is főbe kell lőni, mint egyetlen kártevőt futni hagyni." - ez a Visinszkij-féle, Szovjetunió 1930-as éveiben, majd nálunk az ötvenes években alkalmazott szemlélet jellemezte a törvénytelen eljárás során a rendőrséget és ügyészséget, amelybe mellettem még két ártatlan embert is belerángattak.
Gaudi és az ukrán határőrök: "Lesz még ez másként is!"
2017, október 8 – 10:11
2017. szeptember 27-én a beregsurányi határátkelő ukrán felügyelet álló túlsó oldalán az ukrán határőrök megtagadták (https://goo.gl/XSsqtm) dr. Morvai Krisztina független európai parlamenti képviselőtől és tőlem a beutazást a csodaszép Kárpátaljára. A kárpátaljai magyarok jogainak érvényesülésést kivizsgáló jogi monitorozó útra indultunk a Nemzeti Jogvédő Szolgálat szakértői csapatával. Az utat azonban megakadályozni nem tudták, hatalmas öngólt lőttek: a többiek átmentek, minden programpontot teljesítettek, minden vizsgálatot elvégeztek és a két meghirdetett fórumot is megtartottuk videókonferencia útján. A szeptember 27-i makkosjánosi fórumon elmondott beszédem itt látható. A másik mezőkaszonyi fórum teljes felvételét rövidesen közzétesszük.
A marcona terepruhás ukrán határőrök által kezünkbe nyomott cirillbetűs ukrán nyelvű határozat szerint 2014 óta szerepeltünk a beutazási tilalom alá esők listáján. A tilalom öt éves, így 2019-ben lejár, akkor megint jövünk, az biztos...
Közölték: az ukrán titkosszolgálat (SZBU) jelzése alapján lettünk kitiltva, további magyarázatot budapesti ukrán nagykövetségen kaphatunk. A magyarázatkérést a héten írásban benyújtottam, tudomásom szerint a külügyi vezetés is megtette a szükséges lépéseket.... Az ukrán határőrség vezetőjének nyilatkozata illetve az ukrán határőrség honlapján fellelhető információ szerint Krisztina kitiltásának oka, hogy "2014-ben Donbasszban (Kelet-Ukrajna) járt és ott az orosz, illetve oroszbarát szeparatista erőket támogatott. Ez a hír szemenszedett hazugság!
Velem kapcsolatban nem közöltek semmit, bár el tudom képzelni a casus bellit...
Almási Lajos exluzív dokumentumfilmje alig több mint két percben bemutatja azokat a feszült pillanatokat, amikor a több órás jogi küzdelem után - aláírásunk megtagadása mellett - átvettem a kitiltó határozatot, de egyúttal a beregszászi magyar konzul tolmácsának segítségével kifejtettem magvas véleményemet az önkényuralmi intézkedésről.
Többek között azt közöltem velük, hogy " lesz ez még máskétn is" és "addig fogjuk blokkolni Ukrajna EU csatlakozását, amíg a kárpátaljai magyaroknak nem biztosítják az egyéni és közösségi jogaik teljességét", továbbá, hogy az Európára zúduló iszlám áradat miatt az együttműködés útját kellene járni a soknemzetiségű (közte 200 ezer magyar) Kárpátalja felvirágoztatása érdekében és nem egymással szórakozni.
A makkosjánosi fórumon izgalmas és tanulságos előadást tartott dr. Morvai Krisztina is, aki rámutatott: "Teljes mértékben összeegyeztethetetlen az európai normákkal (amelyek betartására Ukrajna elköteleződött az EU-Ukrajna társulási szerződésben), hogy az őshonos magyar közösség folyamatosan retteg a titkosszolgálatoktól, a nacionalista paramilitáris csoportoktól, a véleménynyilvánítási szabadságuk, gyülekezési joguk, szólásszabadságuk sárbataposásától."
Ezen a „betiltott” lakossági fórumon felszólalt dr. Menyhárt Gabriella erdélyi ügyvéd és Polgár Hajnalka felvidéki jogvédő, akik saját szakmai és emberi tapasztalataikat osztották meg és kijelentették: jogvédelemre és harcos jogvédőkre van szükség Kárpátalján is ! Ezúton is kérjük és várjuk kárpátaljai jogász illetve jogvédő kollegák jelentkezését a Nemzeti Jogvédő Szolgálat (www.njsz.hu) soraiba. Delegációnk tagja Czigány Imre, az Európai Bizottság nyugalmazott tisztviselője kiemelte: "Ukrajna immár az Európai Unió társult állama és ezért az európai normák, így az emberi jogok - s a nemzeti közösségek jogai - megsértésével szemben most kell fellépni, mivel ha Ukrajna továbbhalad a csatlakozási folyamatban, akkor az a látszat keletkezik, hogy az ilyen jogtiprások megengedhetőek és toleráltak az Unió részéről."
Az út során begyűjtött, jogfosztásokat igazoló bizonyítékok feldolgozása folyamatban van, nemsokára élesítjük és megfelelő helyekre azokat...
Miért tiltották ki James Dowson keresztény aktivistát és Nick Griffin angol patriótát Magyarországról?
2017, október 4 – 21:27
A Turul Tv videós tudósítása a kitiltó határozat miatti perben tartott tárgyalásról, amelyben összefoglalom ennek a képtelen jogi ügynek a lényegét, és James Dowson is elmondja miért alaptalan a kitiltása, illetve milyen tervei voltak hazánkban és milyen eszközökkel szeretné nemzetünket segíteni az iszlám bevándorlási hullám és az ultraliberális erők nyomásával szemben.
A Kárpátaljáról 5 évre kitiltott Gaudi az ukrán jogtiprásokról és az autonómiáról
2017, szeptember 29 – 16:28
Szeptember 27-én este, órákkal azután, hogy az ukrán szervek önkényes és törvénysértő módon tagadták meg beutazásunkat – 2014-ben elrendelt öt éves kitiltások okán - a gyönyörű Kárpátaljára (a Kárpátokon túlra nem terveztünk utazást…) a korszerű médiatechnika segítségével mégis megtartottuk dr. Morvai Krisztinával és nemzeti jogvédő bajtársaimmal videókonferencia útján (a csodálatos szatmári Nagyar községről - hálás köszönet Hadiné Guti Ibolya polgármester asszonynak és csapatának) a napokkal korábban meghirdetett , első nyilvános kárpátaljai fórumunkat. Csak azért is!
Előadásomban kitértem nemzeti jogvédő missziónk céljaira, a jogtipró ukrán oktatási törvényre, a Kárpátalján is alkalmazható példaértékű európai autonómia modellekre (pl. finnországi svédek) és az EU-ukrán társulási szerződés Ukrajna által megszegett rendelkezéseire. „Csak annyi jogunk lesz, amennyit kiharcolunk, ehhez bizalomra, szeretetre és szolidaritásra van szükség !” - zártam előadásomat.
Nem engedünk az önkénynek, amelynek bunkósbotjával mégsem tudták elfojtani a magyarok szabadságáért és az elidegeníthetetlen nemzeti közösségi jogaikért kifejtett véleményünket. Nem tudták megakadályozni, hogy nyilvános fórumon cserélhessünk eszmét a meghívásunkra a Beregszász városa mellett fekvő, döntően magyarok lakta Makkosjánosiban található Helikon Hotelben megjelent kárpátaljai magyar emberekkel az emberi jogokról, autonómiáról és a jogtiprások elleni fellépés jogáról. Köszönet a helyi szervezőink és a résztvevők példamutató bátorságáért, akik nem hagyták magukat megfélemlíteni. Egy öntudatos, bátor és jogaiért kiálló közösség mindenre képes!
Ma már vitathatatlan tény: az ukrán állam a legkevésbé sem tartja be az Európai Unió és Ukrajna közötti társulási szerződés 2. és 14. cikkeiben alkalmazni rendelt alapelveket: jogállamiság, demokrácia, az emberi jogok védelme, különös tekintettel a nemzeti „kisebbségek” jogainak biztosítására. Kitiltásunk ennek a jogsértő gyakorlatnak egyik újabb jellemző bizonyítéka.
A fórum első részében Krisztina beszélt az Ukrajna által megsértett európai normákról. Kifejtette: teljes mértékben összeegyeztethetetlen az európai normákkal (amelyek betartására Ukrajna elköteleződött az EU-Ukrajna társulási szerződésben), hogy diktatúrákra jellemzően az őshonos magyar közösség folyamatosan retteg a titkosszolgálatoktól, sovén paramilitáris csoportoktól, vélemény-nyilvánítási szabadságuk, gyülekezési, egyesülési és anyanyelv használatához fűződő joguk sárba taposásától.
A fórum további részében kiváló erdélyi ügyvéd partnerünk, dr. Menyhárt Gabriella (NJSZ elnökségi tag), a felvidéki harcos jogvédő Polgár Hajnalka (Somorja), a nyugalmazott európai bizottsági tisztviselő, Czigány Imre osztották meg gondolataikat a jogvédelem és ellenállás fontosságáról, saját jogvédő és EU tapasztalataikról, az alapvető egyéni és közösségi jogok csorbíthatatlanságáról, a jogtipró ukrán oktatási törvényről és sok minden másról. A fórum végén a résztvevők hozzászólásait hallgattuk meg és válaszoltunk kérdéseikre.
A fórum filmanyagát folytatásokban közöljük, és Krisztinához hasonlóan én is nagyon kérem, hogy minél többen osszák meg a felvételeket, hogy bebizonyítsuk: nem lehet megfélemlítéssel és jogtiprással elhallgattatni a magyar jogvédőket és a kárpátaljai magyaroknak is jár a szabadság! Megdöbbentő, hogy még attól az ordas hazugságtól sem riadtak vissza az ukrán hatóságok, hogy Krisztinát azért tiltották ki Ukrajnából, mert ő 2014-ben a kelet-ukrajnai Donyeck és Luhanszk megyékben járt és ott az orosz „szeparatistákat támogatásáról biztosította.” Nem járt ott, ezt bizonyítani is tudja, de egyébként ezt a hazugságot amúgy az ukrán hatóságoknak kellene bizonyítania…. Ezzel papírforma szerint elbukta az ukrán határőrség a kitiltás miatt indítandó pert, végső esetben Strasbourgban, az Emberi Jogok Európai Bíróságán.
Ma a Nemzeti Jogvédő Szolgálat delegációja tovább folytatta kárpátaljai monitorozó útján, ezúttal – a tegnapi sikeres ungvári monitorozás után, ahol a magyar oktatás képviselői kétségbeesett segélykéréssel fordultak kollégáinkhoz (segíteni fogunk nekik) – a többségében magyarok lakta Beregszászon a bíróságot és a helyi önkormányzatot keresték fel kollégáink. A bíróságon azt tapasztalták, hogy csak ukrán nyelven található minden tájékoztató felirat, nincsenek magyar formanyomtatványok, magyar nyelven nem folynak az eljárások, dacára annak, hogy a bírák többsége magyar és a magyar regionális nyelv, tehát a teljes körű kétnyelvűséget biztosítani kellene. Az önkormányzat épületében már voltak ugyan magyar feliratok, de a helyzet ott sem felel meg teljes körűen a kétnyelvűség követelményének, ahogy az például Frízföldön, Dél-Tirolban vagy Baszkföldön működik. Ráadásul kollégáink nyilvánvalóan észlelték az ukrán nemzetbiztonsági szolgálat közeli érdeklődését. Mi folyik itt az EU egyik társult tagállamában? Ott, ahol a demokratikus jogállami szabályoknak kellene érvényesülnie az önkény és elnyomás jelenlegi diktatórikus, megfélemlítő gyakorlata helyett.
Ma este hatkor – az ukrán titkosszolgálat előzetes fenyegetőzése, szóban, jogellenesen és hatálytalanul megfélemlítő módon közölt „tiltása” ellenére - megtartjuk második kárpátaljai jogi tájékoztató-tájékozódó fórumunkat Mezőkaszonyban, a Kulacs étteremben, amelyre Krisztinával ezúttal is videókonferencia útján jelentkezünk be, barátaink-kollégáink pedig személyesen vesznek részt és várnak a nevünkben is mindenkit szeretettel, vendéglátással!
"Sosem tudhatod, milyen eredményei lesznek a cselekedeteidnek, de ha nem cselekszel, eredményük sem lesz." (Mahatma Gandhi)
„A bátorság nem a félelem hiánya, hanem a legyőzése.” (Nelson Mandela)
Dr. Gaudi-Nagy Tamás ügyvéd, www.gaudinagytamas.hu
volt országgyűlési képviselő, illetve az Európa Tanács Parlamenti Közgyűlésének volt tagja
"Kitiltási okok" azaz Gaudi és Morvai igazságbeszédei Kárpátaljáról és Ukrajnáról ("bűnlajstrom" a „baráti” ukrán hatóságoknak a jogvédő utunk első napján…)
2017, szeptember 27 – 12:23
Erdély, Felvidék és Délvidék után ma újabb nemzeti jogvédő-monitorozó útra megyünk a dr. Morvai Krisztina független európai parlamenti képviselővel és a Nemzeti Jogvédő Szolgálat csonkaországi, felvidéki és erdélyi jogvédőivel Almási Lajos kamerájával kísérve ezúttal Kárpátaljára. Különös időszerűséget ad a már hónapokkal ezelőtt megkezdett szervezésű utunknak a kárpátaljai magyarok totális jogfosztását eredményező, gyalázatos, nemzetközi joggal ellentétes ukrán oktatási törvény szeptember5-i elfogadása és az ukrán elnök kihirdetést elrendelő aláírása után. (Örömteli, hogy a magyar Országgyűlés nemrég egyhangúan elfogadott kemény határozatban - ítélte el ezt, a több mint 100 magyar iskolát bezárásra kényszerítő és a kárpátaljai magyarságot végveszélybe taszító barbár törvényt és minden szinten történő fellépést szorgalmaz ellene.) Természetesen ismét beszámolunk tapasztalatainkról, feltéve, ha egyáltalán beengednek minket ebbe, a nemrég hatalmas európai ovációval (sajnálatos módon hazánk feltétel nélküli támogatásával) EU társult taggá vált és vízummentességet kapott, nagyszámú (több mint 20 %) nem ukrán nemzeti közösségeket elnyomó államba, amelyhez a soknemzetiségű Kárpátalja jelenleg tartozik.
Két jogvédelmi témájú fórumot is tartunk: szeptember 27-én 18 órától Makkosjánosiban, illetve szeptember 29-én Mezőkaszonyban, amelyre várunk mindenkit szeretettel.
Szeretettel ajánlom Krisztina sorait, amelyben beszámol a tervezett útról és az EU-hoz rendelt ukrán nagykövettel történő „furcsa” levelezéséről, illetve közzétesz egy csokrot a kárpátaljai magyarság érdekében elmondott európai parlamenti felszólalásaiból, bár ezt az ukrán hatóságok nyilván pontosabb listába szedve „gondozzák”.
Jelenleg még nem tudni vajon a „baráti” Ukrajna beenged-e minket, hogy elvégezhessük jogvédő, ellenőrző munkánkat, amely során a korábbi utakhoz hasonlóan arra törekszünk, hogy átfogó képet kapjunk az ott élő magyar közösség életéről, az őket megillető alapvető jogok, különösen nyelvi, oktatási, kulturális és minden más, nemzeti közösségek tagját a vonatkozó nemzetközi jogi, EU és belföld normák szerint megillető jog érvényesülése terén felmerülő problémákról.
Az út keretében hosszú hetes előkészítő munka nyomán szeretnénk a beregi régió, ungi régió és Ugocsa régió egyes fontosabb helyi intézményvezetőivel, közösségeivel, polgáraival, illetve hazánk külképviseleti képviselőivel eszmét cserélni, tájékozódni, a helyi magyarság jogainak érvényesülésével kapcsolatos kérdésekről, kihívásokról és problémákról. Az út során többek között hivatalos találkozón fogad minket Szíjjártó Péter külügyminiszter úr kérésére az ungvári magyar főkonzulátus vezetése.
Jogi monitorozó útjaink során törekszünk a kiegyensúlyozottságra és objektivitásra, rendszeresen megvizsgáljuk különösen az oktatásban, közigazgatásban és igazságszolgáltatásban történő jogérvényesülés és nyelvhasználat kérdését, ennek érdekében önkormányzati, oktatási intézményeket, bíróságokat keresünk föl, továbbá különböző hatóságokat, rendőrséget, továbbá tájékozódó jellegű fórumokat is szervezünk, ahol a helyi magyar közösség tagjaitól közvetlenül is képet kaphatunk a jogaik érvényesítésével kapcsolatban.
Természetesen ügyelünk arra, hogy az ilyen utak során észleltek megfelelő formában és módon eljussanak az Európai Unió illetékes szerveihez, az Európai Bizottság bővítési biztosához, az EU Bizottság elnökéhez, továbbá az Európai Parlament,az Európa Tanács Parlamenti Közgyűlése, magyar országgyűlés és a Verhovna Rada képviselőihez, továbbá a magyar és ukrán kormány vezetőihez, és a tapasztalatok, természetesen megfelelő napirendi keretben az Európai Parlamentben ismertetésre kerüljenek. Az eddig legnézettebb, 100 ezer megtekintés feletti dokumentumfilmünk a felvidéki Komárom pályaudvarán tapasztalt szlovák nyelvi terrorról.
A cél az, hogy kikényszerítésre kerüljön az, hogy Ukrajna biztosítsa az önrendelkezést, az önkormányzatiságot és magyar állampolgárság zavarmentes felvételét, gyakorlását a kárpátaljai magyarság számára.
Messzemenően egyet lehet érteni Orbán Viktor miniszterelnök úr 2014-ben, a kormányfő beiktatási beszédében tett nyilatkozatával:
"A magyar ügy a II. világháború óta megoldatlan, a magyar ügyet európai ügynek tekintjük.
A Kárpát-medencei magyarokat megilleti a kettős állampolgárság, megilletik a közösségi jogok, és megilleti az autonómia is. Ez az álláspontunk, melyet képviselni fogunk a nemzetközi politikában.
Mindennek közeli aktualitást ad az Ukrajnában élő 200 ezer magyar helyzete, melynek meg kell kapnia a kettős állampolgárságot, meg kell kapnia a közösségi jogok teljességét,
és meg kell kapnia az önigazgatás lehetőségét is. Ez világos elvárásunk a most formálódó új Ukrajnával szemben...."
Függetlenül attól, Ukrajna jelenleg már (intő szavaink ellenére magyar részről támasztott feltételek nélkül!) társult tagja az Európai Uniónak és széles körű támogatást kapott ezen státus és a vízummentesség elnyerése, több aggasztó jelet is tapasztalni, amelyek arra utalnak, hogy a kárpátaljai magyarság élethelyzete, jogai sérülnek: az Ukrajna számára is kötelező nemzetközi jogi normák a magyar nemzeti közösség kapcsán nem érvényesülnek megfelelően.
Ezért is rendkívül fontos, hogy tiszta képet kaphassanak a döntéshozók, és ehhez pedig szüksége, hogy mi magunk is ezt a fajta jogi monitorozást minél tényszerűbben és eredményesebben végezhessük el a kárpátaljai magyarság érdekében, ezért számítunk az ukrán hatóságok konstruktív együttműködésére.
Végül pedig szeretnék felidézni néhány, még országgyűlési képviselőként, Európa Tanács Parlamenti Közgyűlésben elmondott kárpátaljai és ukrajnai témájú felszólalásomat, illetve akciómat, megnyilvánulásomat véletlenül sem azzal a szándékkal, hogy beutazási tilalomra adó okok keresésében segítsem a baráti ukrán hatóságokat
1.GAUDI: "A KRÍM AZ OROSZOKÉ, KÁRPÁTALJA A MAGYAROKÉ!" (2014.)
2. Gaudi-Nagy az Európa Tanácsban: Ukrajna mesterséges állam (2014.)
3. Kárpátalját követelő pólóban szólalt fel az ET-ben Gaudi-Nagy (2014.04.10.)
"Ma Ukrajnában "háttérhatalmak" át akarják venni az ellenőrzést az ország felett, és fel akarnak készülni Oroszország megtámadására. "
"A Közgyűlésnek azonnal kezdeményeznie kell az ENSZ Biztonsági Tanácsa összehívását, annak érdekében, hogy a magyar és a ruszin közösség Kárpátalján felügyelet mellett népszavazást tarthasson, és ennek érdekében békefenntartók és megfigyelők kell, hogy odaérkezzenek" "
4.Gaudi az ET-ben: Kárpátalja visszajár Magyarországnak (2014.)
5. Gaudi: Önöknek fogalmuk sincs az önrendelkezésről: a Krím az oroszoké, Kárpátalja a magyaroké (2014.)
6. GAUDI-NAGY TAMÁS HOZZÁSZÓLÁSA AZ UKRAJNAI "DEMOKRÁCIÁRÓL" SZÓLÓ VITÁBAN AZ EURÓPA TANÁCS KÖZGYŰLÉSÉN (2010.10.28.)
"Az 1991-es ukrán függetlenségi nyilatkozat alapján a Kárpátalja lakónak jogában állt döntést hozni, hogy szeretnének-e területi autonómiát. Bár a többség az autonómiára voksolt, ezt azóta sem érték el."
7. Gaudi a kárpátaljai magyarságról kérdezte az ukrán külügyminisztert - videóval (2011.okt 7.)
HAZUDOTT AZ UKRÁN KÜLÜGYMINISZTER A KÁRPÁTALJAI MAGYARSÁGRÓL
Az Európa Tanács (ET) parlamenti közgyűlésének ötnapos strasbourgi őszi ülésszakán az ET miniszteri bizottságának soros elnökeként Kosztyantin Hriscsenko ukrán külügyminiszter tartott hétfőn beszámolót. A miniszteri beszédet követő kérdések sorában a jobbikos Gaudi-Nagy Tamás országgyűlési képviselő a 160 ezer kárpátaljai magyar helyzetét vetette fel emlékeztetve arra, hogy tavaly őszi Ukrajnáról szóló vitában reményének adott hangot, hogy a narancsos forradalom magyarellenes politikája után végre rendezik a nemzeti közösségek helyzetét, közte az igazságtalan trianoni diktátummal elszakított magyarságét.
8. Beszéd Kárpátalja önrendelkezéséért 2014. március 28-án a magyar Külügyminisztérium előtt tartott tüntetésen
Dr. Morvai Krisztina „bűntársammal” társtettesként elkövetett "bűntetteim" Ukrajna "méltósága" ellen.
1. Elárult Kárpátalja, mi lesz Veled?- beszélgetés Krisztinával az Európai Parlamentben (2014.)
Morvai és Gaudi strasbourgi beszélgetése arról, hogyan viszonyul a magyar és az európai politika Kárpátalja ügyéhez
2. Petíció Kárpátaljáért!
A petíciót 2014. március 28-án a Bem téren közfelkiáltással fogadtuk el, majd a Külügyminisztérium képviselőjének a tüntetés keretén belül adtuk át. A tüntetést követő 3. napon bejelentették: Martonyi nem lesz az új kormány külügyminsztere, azaz megbukott...
Aki a petíciót aláírta, eddig mind kiutasították a „baráti” ukrán hatóságok!
2017, szeptember 24 – 11:36
2017, szeptember 19 – 22:35
Miért nem lenghet magyar zászló a felvidéki Komáromban? - Ez a jogfosztás szimbóluma!
2017, szeptember 12 – 11:43
Tavaly ősszel dr. Morvai Krisztina EP-képviselővel döbbenten szembesültünk azzal, hogy a 70 %-os magyarságú felvidéki Komáromban 1649 óta működő, jelenleg 600 diák okítását végző magyar tannyelvű Selye János Gimnázium homlokzatán nem leng magyar zászló, csak a szlovák és EU lobogó. Ilyen Baszkföldön vagy Dél-Tirolban elképzelhetetlen lenne. Ez megalázó és sértő minden magyar számára, a jogfosztottság szimbóluma, ezért tűrhetetlen."Nem vehetik el az önbecsülésünket, ha mi nem adjuk oda."- írja Gandhi, igaza van. Ebben a rövid filmben a szlovák hatóságok üldözése ellenére a magyarságért bátran kiálló Fehér István tanár úr (aki ebben az intézményben tanít földrajzot) mutatja be ezt a képtelen helyzetet és arról beszél, hogy mit lehet és kell tenni az őshonos felvidéki magyar közösség jogainak kivívásáért.
Krisztina jogosan írja: "mind „Csonka-Magyarországon”, mind az elszakított területeinken olyan emberek hozhatnak változást, akiknek a szívük és az eszük egyaránt a helyén van..." Krisztina fenti gondolata a mottója a Nemzeti Jogvédő Szolgálatunknak Krisztinával közös felvidéki jogvédő-monitorozó útjáról szóló újabb tudósításnak. Korábban hatalmas visszhangott és százezer megtekintés feletti érdeklődést váltott ki a szintén a felvidéki Komáromban a vasúti pályaudvaron forgatott filmünk, amely leleplezte az ott tomboló szlovák nyelvi terrort.
A magyar állampolgárság felvétele miatt szlovák állampolgárságától megfosztot bátor és nemes lelkű tanárember a filmben elmondja: a magyarok - legalábbis számbelileg - egyáltalán nem „kisebbségben”, hanem abszolút többségben élnek még ma is, elszakított területeink számos pontján, így a fevidéki Észak-Komáromban (Révkomáromban) is mégis másodrangú polgárok. Krisztina azt is jogosan írja, hogy annak érdekében, hogy létszámuk és számarányuk ne csökkenjen tovább, és hogy méltóságban és teljes jogúan éljenek szülőföldjükön, egyfelől a bátor és szókimondó emberek nyilvános szerepvállalására lenne szükség, másfelől pedig arra, hogy hazánk, az Európai Unió és más nemzetközi szervek határozottan megköveteljék az őshonos nemzeti közösségek egyéni és közösségi jogaira vonatkozó normák és nemzetközi szerződések, ajánlások betartását. Ebből következne, hogy Felvidéknek, Délvidéknek, az erdélyi magyarságnak és Kárpátaljának ugyanúgy járna a teljes körű és tényleges autonómia, mint ahogy az teljesen természetes például Dél-Tirolban, Baszkföldön, vagy más modellértékű európai autonóm területeken (pl. Frízföld).
Ennek kivívása hazánk felelős vezetői, a nemzetközi szervezetek, a magyar és európai parlamenti képviselők, a civil szervezetek és általában a bátor, nemes lelkű és tettrekész magyar emberek közös feladata.
Erdély, Felvidék és Délvidék után készülünk az újabb jogvédő-monitorozó utunkra, ezúttal Kárpátaljára szeptember végén. Különös időszerűséget ad ennek a kárpátaljai magyarok totális jogfosztását eredményező, gyalázatos, nemzetközi joggal ellentétes ukrán nyelvtörvény minapi elfogadása. Természetesen ismét beszámolunk tapasztalatainkról, feltéve, ha egyáltalán beengednek minket ebbe, a nemrég hatalmas európai ovációval (sajnálatos módon hazánk feltétel nélküli támogatásával) EU társult taggá vált, vízummentességet kapott és a nagyszámú (több mint 20 %) nem ukrán nemzeti közösségeket elnyomó államba, amelyhez a soknemzetiségű Kárpátalja jelenleg tartozik.
Tíz éves a Magyar Gárda: "A Gárda elpusztíthatatlan és állami elismerést érdemel"- Gaudi az ECHO TV-ben
2017, augusztus 26 – 12:22
2017. augusztus 25-én kereken tíz évvel a Magyar Gárda első nyilvános gárdistaavatása alkalmából az ECHO TV Napi aktuális c, műsorában nyilatkoztam a Magyar Gárda létrejöttének indokairól, nemzetpolitikai jelentőségéről és szükségességéről, a gárdisták kitartásáról és nemzetszolgálatáról, az elfogadhatatlan és a mai migrációs nyomás fényében különösen tarthatatlan állami üldöztetés folytonosságáról, a jogi rehabilitáció és állami elismerés elkerülhetetlenségéről, a Bajtársasság Napja miatti máig tartó kártérítési perekről, a Gárda és a Jobbik viszonyáról, a gárdisták iránti morális felelősségről.
A jeles évforduló alkalmából egyúttal ajánlom megtekintésre a Bajtársisasság Napjának 6. évfordulóján 2015. július 4-én tartott gárdista megemlékezésen elmondott beszédemet és akkori írásomat.
Adjon az Isten szebb jövőt minden esküjéhez hű gárdistának és hazafinak!
A Kúria kártérítést ítélt a Tibetért tiltakozó Hendrey Tibornak
2017, július 20 – 20:21
2017. június 28-án a Kúrián a jogsértett számára sikeres véget ért az a több éves jogi eljárás, amely a Tibetet Segítő Társaság elnöke, Hendrey Tibor alapjogainak rendőrség általi korlátozása miatt indult. A Turul Tv tudósítása a felülvizsgálati tárgyalásról, amelyen nyilatkozik Hendrey Tibor felperes és jogi képviselője, dr. Gaudi-Nagy Tamás ügyvéd, a Nemzeti Jogvédő Szolgálat (www.njsz.hu) ügyvezetője. A Tibet Press tudósítása a döntésről. (A korábbi felvételekért köszönet Almási Lajosnak!)
A Kúria 2017. június 28-án hozott felülvizsgálati ítéletével kötelezte a Budapesti Rendőr-főkapitányságot félmillió forint és kamatai, illetve a per költségeinek megfizetésére Hendrey Tibor részére vélemény-nyilvánítási szabadságának megsértése miatt. A jogsértett 2012 április 30-án és május első napján két tibeti társával együtt, Budapesten tiltakozni próbált Li Ko-csian, a kínai miniszterelnök-helyettesének elvonulási útvonalán Kína embertelen és brutális Tibet-politikája ellen. Ebben őket a rendőrök többször erőszakosan megakadályozták, többek között nem engedték tibeti zászlaikat elővenni, zaklató igazoltatásoknak vetették alá őket, és végül a tortúra odáig fajult az egyik tibetit, Karma Dordzse egyetemi tanárt, a Dalai Láma 25 éve Magyarországon tartózkodó rezidens tanárát, megbilincselték, majd nyolc órára előállították.
A Fővárosi Törvényszék (tudósítás az első tárgyalásról) 2015-ben elsőfokú ítéletében mind a három meghurcolt tiltakozó keresetének helyt adott. Az előállított, Karma Dordzse tekintetében egymillió forint, a Tibetet Segítő Társaság elnöke és Cevang Thinlei Namgyal esetében fél-fél millió nem vagyoni kártérítést ítélt meg, valamint megállapította, hogy vélemény-nyilvánítási szabadságukat és egyenlő bánásmódhoz való jogukat a rendőrség a jogtalan intézkedéseivel megsértette. A rendőrség fellebbezése nyomán a Fővárosi Ítélőtábla egy évvel később azonban Hendrey Tibor keresetét elutasította, azzal az indoklással, hogy nem volt bizonyítható, hogy őt is jogsértés érte.(tudósítás a jogerős ítéletről)
A Kúria dr. Baka András bíró által vezetett tanácsa egy évig tartó eljárása végén helyt adott Hendrey Tibor felülvizsgálati kérelmének, a Fővárosi Ítélőtábla döntését részben hatályon kívül helyezte és megállapította, hogy a rendőrség bizonyíthatóan és törvénysértően akadályozta jogainak gyakorlásában a Tibetet Segítő Társaság elnökét is, így az első fokon megítélt kártérítés mégis jár neki. Az egyenlő bánásmód megsértését azonban nem látta esetében a Kúria fennforogni, annak ellenére, hogy míg a kivezényelt kínaiak zaklatás nélkül lobogtathatták a kínai zászlóikat, addig társaihoz hasonlóan Hendrey sem emelhette fel a kínai delegációnak a napsugaras tibeti lobogót. Az ítélet alapján a rendőrség el kell ismerje a jogsértést a police.hu oldalon és meg kell kövesse a jogsértettet.
Üdvös és kívánatos lenne, ha az ilyen esetek nem ismétlődnének meg újra.
Dr. Gaudi-Nagy Tamás ügyvezető, Nemzeti Jogvédő Szolgálat (www.njsz.hu)

References: Kúria 
 Bíróság 
 Kúria 
 Kúria 
 Kúria 
 Kúria 
 Kúria 
 Kúria